Dec 25,2017
వొడాఫోన్‌ నుంచి సరికొత్త ఆఫర్‌!
న్యూఢిల్లీ: దేశీయ రెండో అతిపెద్ద టెలికాం ఆపరేటర్‌ వొడాఫోన్‌ తమ వినియోగదారుల కోసం సరికొత్త ఆఫర్‌ను ప్రవేశపెట్టింది. వొడాఫోన్‌ ప్రీపెయిడ్‌ వినియోగదారులు రూ.198తో రీచార్జ్‌ చేసుకోవడం ద్వారా అపరిమిత వాయిస్‌ కాల్స్‌తో పాటు రోజుకు 1జీబీ డేటాను పొందవచ్చని పేర్కొంది. ఈ ఆఫర్‌ కాలపరిమితి 28రోజులు మాత్రమే. మరోవైపు కొత్త వినియోగదారులు ఈ ఆఫర్‌ను సద్వినియోగం చేసుకోవాలంటే తొలిసారి రూ.299తో రీచార్జ్‌ చేసుకోవడం ద్వారా ఈ ఆఫర్‌లోని లాభాలను పొందవచ్చని వొడాఫోన్‌ ఒక ప్రకటనలో పేర్కొంది. ఈ ఆఫర్‌లో భాగంగా వినియోగదారులు రోమింగ్‌లో కూడా అపరిమిత లోకల్‌, ఎస్టీడీ కాల్స్‌తో పాటు రోజుకు 100 ఉచిత మెస్సెజ్‌లు పొందే అవకాశం ఉందని తెలిపింది. వొడాఫోన్‌ అన్ని 4జీ సర్కిళ్లల్లోనూ ఈ ఆఫర్‌ వర్తిస్తుందని వొడాఫోన్‌ కన్జ్యూమర్‌ బిజినెస్‌ అసోసియేట్‌ డైరెక్టర్‌ అనీశ్‌ కోస్లా తెలిపారు.
మీ స్నేహితులకు రికమెండ్ చెయ్యండి